धुरंधर: द रिवेंज

***धुरंधर: द रिवेंज*** सन् 2026 में प्रमोचित हिन्दी भाषा की भारतीय जासूसी एक्शन-थ्रिलर फिल्म है। फ़िल्म का लेखन और निर्देशन आदित्य धर ने किया। फ़िल्म का निर्माण लोकेश धर और ज्योति देशपांडे ने जियो स्टूडियोज़ व बी62 स्टूडियोज़ के साथ किया है। यह सन् 2025 की *[[धुरंधर]]* नामक फ़िल्म की उत्तरकृती और इस शृंखला की अंतिम फ़िल्म है। फ़िल्म में रणवीर सिंह, अर्जुन रामपाल, संजय दत्त, आर माधवन, सारा अर्जुन, राकेश बेदी, गौरव गेरा, दानिश पंडोर और मानव गोहिल ने मुख्य अभिनय किया है। इसके अतिरिक्त कुछ कलाकार इसके पूर्व भाग से भी इसमें जारी रहते हैं। फ़िल्म की कहानी एक भारतीय खुफिया जासूस के इर्द-गिर्द घुमती है जो 26/11 के हमलों का बदला लेने और बड़े खतरों का सामना करने के साथ-साथ पाकिस्तानी शहर कराची के आपराधिक गिरोहों एवं पाकिस्तानी राजनीति में अपनी पैठ स्थापित करना जारी रखती है।

फ़िल्म की कहानी थोड़ी-थोड़ी कुछ वास्तविक भूराजनैतिक घटनाओं एवं दक्षिण एशिया के संघर्षों से प्रेरित है। इनमें जहारत ल्यारी, सन् 2014 के भारतीय आम चुनाव, भारत के सन् 2016 का विमुद्रीकरण और अन्य ऐसी ही घटनायें शामिल हैं। फ़िल्म का फ़िल्मांकन पिछले भाग के अंत के समय से ही जारी रहा और मुख्य फोटोग्राफी जुलाई 2024 में थाईलैण्ड की राजधानी बैंकॉक में आरम्भ होती है और अक्टूबर 2025 में पूरी हो जाती है। इसके अतिरिक्त इसका फ़िल्मांकन पंजाब, चण्डीगढ़, महाराष्ट्र, लद्दाख़, हिमाचल प्रदेश एवं थाईलैण्ड में की गयी जिनमें से कुछ भागों को पाकिस्तानी-स्थानों के रूप में दिखाया गया है। फ़िल्म का संगीत शास्वत सचदेवा ने दिया और सिनेमैटोग्राफी विकाश नौलखा ने की। फ़िल्म का सम्पादन शिवकुमार वी॰ पानिकर ने किया। फ़िल्म 229 मिनट लम्बी है जो भारत की सबसे लम्बी फ़िल्मों में 8वें स्थान पर है।

फ़िल्म को सिनेमाघरों में 19 मार्च 2026 में प्रमोचित किया गया जिस समय गुड़ी पड़वा, उगादि और ईद मनाये जाते हैं। इसकी पूर्व कृति के अनुरूप फ़िल्म को मिश्रित समालोचनायें मिली जिसमें इसके कथानक और अभिनय के लिए सराहना मिली लेकिन इसपर राष्ट्रवादी मत-प्रचार के आरोप लगे जिनके लिए आलोचना का सामना करना पड़ा। फ़िल्म को खाड़ी सहयोग परिषद देशों द्वारा विभिन्न खाड़ी देशों में प्रतिबंधित किया गया।

## पात्र

* रणवीर सिंह – हमज़ा अली माज़री / जसकीरत सिंह रांगी, पंजाब रेजिमेंट
* अर्जुन रामपाल – मेजर इक़बाल, आईएसआई (इलियास कश्मीरी और मेजर इक़बाल पर आधारित)
* संजय दत्त – वरिष्ठ पुलिस अधीक्षक चौधरी असलम, ल्यारी टास्क फोर्स (एलटीएफ), सिंध पुलिस
* आर माधवन – अजय सान्याल, इंटेलिजेंस ब्यूरो के निर्देशक (अजीत डोभाल पर आधारित)
* सारा अर्जुन – यालिना जमाली, हमज़ा की पत्नी
* राकेश बेदी – जमील जमाली, यालिना के पिता; भारतीय जासूस और पाकिस्तान अवामी पार्टी (पीएपी) के वरिष्ठ राजनेता तथा पाकिस्तान नेशनल असेम्बली के सदस्य (नाबिल गोबोल पर आधारित)
* गौरव गेरा – मोहमद आलम, ल्यारी का एक फलरस दुकानदार व हमजा का आदमी।
* मानव गोहिल – सुशान्त बंसल, इंटेलिजेंस ब्यूरो के निर्देशक
* दानिश पंडोर – उज़ैर बलोच, बलोच गैंक का नेता
* बिमल ओबेरॉय – शिरानी, बलूचिस्तान मुक्ति सेना (बीयूएफ) के नेता
* दानिश इक़बाल – दाउद इब्राहिम / बड़े साहब
* राज ज़ुत्सी – लेफ्टिनेंट जनरल शम्साद हसन, आईएसआई के महानिदेशक
* उदयबीर संधु – गुरबाज़ "पिंडा" सिंह (हरविन्दर सिंह संधू "रिंदा" पर आधारित)
* मुस्तफ़ा अहमद – रिज़वान शाह
* मधुरजीत साड़घी – प्रबनीत कौर रांगी, जसकीरत की माँ
* गितिका गंजु धर – शबनम जमाली, जमील की पत्नी
* आदित्य उप्पल – सहायक पुलिस अधीक्षक उमर हैदर (उमर शाहिद हामिद पर आधारित), एलटीएफ
* सलीम सिद्धिक़ी – आतिफ़ अहमद (अतीक अहमद पर आधारित)
* राम चन्देर – अशफ़ाक़ अहमद (खालिद अज़ीम पर आधारित)
* अश्विन धर – अरशद पप्पू, पठान गैंग का नेता
* अभय अरोड़ा – यासीर आराफ़ात, पप्पू का छोटा भाई
* अंकित सागर – जावेद खनानी, खनानी & कालिया इंटरनेशनल (केकेआई) के सह-संस्थापक
* विनोद ठाड़ानी – आज़म चीमा
* फ़ैज़ खान – साजिद मीर
* संजय मेहता – अब्दुल भुट्टवी
* राजेश डोगरा – अब्दुल रहमान मक्की
* सुविन्दर विकी – ब्रिगेडियर जहांगीर, इक़बाल के पिता
* सौम्या टंडन – उल्फ़त, रहमान की विधवा
* उमर नाविद निर्बन – ज़ायन, हमज़ा और यलिना का बेटा
* परी पंढेर – जसलीन कौर रांगी
* हितिका बाली – हरलीन कौर रांगी
* आशिष दुग्गल – विधायक सुखविन्दर सिंह
* भाषा सुम्बली – वकील वीना
* विजेन्द्र सिंह – अमरजीत सिंह (परमजीत सिंह पंजवार पर आधारित)
* विवेक सिन्हा – ज़हूर मिस्त्री (ज़ाहिद अखुंद पर आधारित)
* अमनदीप सिंह – सनप्रीत सिंह "सन्नी डीवीडी"
* मशहूर अमरोही – नवाब शाफिक़ (नवाज़ शरीफ़ पर आधारित)
* संजय मेहन्दिरत्ता – आकिब अली ज़रवारी, पाकिस्तान के राष्ट्रपति और पीएपी नेता (आसिफ अली ज़रदारी पर आधारित)
* हिमांशु गोखानी – पुलिस महानिदेशक संजय कुमार, उत्तर प्रदेश पुलिस (डीजीपी प्रशान्त कुमार पर आधारित)
* अक्षय खन्ना – रहमान डकैत (शारीरिक बनावट)
* यामी गौतम – शाज़िया बानो (कैमियो उपस्थिति)

## टिप्पणी

## सन्दर्भ

## बाहरी कड़ियाँ

* 
* 
* 

श्रेणी:भारतीय एक्शन फ़िल्में
श्रेणी:भारतीय एक्शन ड्रामा फ़िल्में
श्रेणी:जम्मू और कश्मीर पर आधारित फिल्में
श्रेणी:2026 की फ़िल्में
श्रेणी:हिन्दी फ़िल्में
श्रेणी:भारतीय थ्रिलर फ़िल्में